|  |
| --- |
| ***Driftin' Blues***  Singel av Johnny Moore's Three Blazers |
|  |
| B-side | «Groovy» |
| **Utgjeve** | Desember 1945 |
| **Innspelt** | Los Angeles14. september 1945 |
| **Sjanger** | Blues |
| **Lengd** | 3:12 |
| **Selskap** | Philo (Cat. nr. 112) |
| Låtskrivar(ar) | Charles Brown, Johnny Moore, Eddie Williams |
| Johnny Moore's Three Blazers-kronologi |
| «Baby Don't You Cry»(1945) | *Driftin' Blues* | «You Are My First Love»(1946)

 |

«**Driftin' Blues**» eller «**Drifting Blues**» er ein bluesstandard gjort i vestkyst-bluesstil. Han vart skriven og først spelt inn av Johnny Moore's Three Blazers og vart ein av dei største blueshittane i 1940-åra. I løpet av åra har songen vorte tolka og spelt inn. Den originale «Driftin' Blues» er anerkjend av Blues Hall of Fame og Rock and Roll Hall of Fame.

Originalen
----------

Johnny Moore's Three Blazers spelte inn «Driftin' Blues» i 1945. Gruppa, stundom kjend som ein «klubb-blues» combo, bestod av Charles Brown (vokal og piano), Johnny Moore (gitar), Eddie Williams (bass) og Johnny Otis (trommer). Songen vart utvikla under dei mange konsertane deira på klubbane i Los Angeles og er tilskriven Brown, Moore og Williams. Songen er ein langsam 12-taktsblues, med Brown på vokal og piano. Brown kommenterte at «det var den første songen er skreiv ned og prøvde å synge». Framføringa deira av songen vart godt teken i mot go førte til platekontrakt med Philo (seinare Aladdin) Records. «Driftin' Blues» vart ein hit go låt 23 veker på Billboard R&B chart. Songen nådde andreplass og stod att som ein av den mestseljande svarte platene i 1945 og 1946.

Andre versjonar
---------------

Sidan songen var populær, tok andre artistar snart til å spele inn songen. Somme følgde originalen, medan andre tolka han forskjellig. Så tidleg som i 1946 spelte ein ung Ray Charles songen regelmessig. Som han kommenterte: «Charles Brown hadde stor innverknad på meg i den tidlege delen av karrieren min, særleg då eg sleit nede i Florida. Eg tenkte mang ein dollar med å imitere han på 'Drifting Blues'. Det var litt av ein song.». I 1950 spelte Lightnin' Hopkins ein heilt annan versjon av songen, berre med seg sjølv på sforsterka gitar. John Lee Hooker gjorde ein liknande versjon i 1961. Billy Eckstine spelte inn songen i 1959 for albumet *Basie/Eckstine Incorporated*. Chuck Berry spelte inn sin versjon av songen i 1960 for albumet *Rockin' at the Hops*.

«Driftin' Blues» gjekk igjen inn på listene i 1968 då Bobby «Blue» Bland spelte han inn. Versjonen hans nådde 23. plass og låg elleve veker på R&B-lista. Bland-utgåva nådde òg 96. plass på poplista. På Monterey Pop Festival i 1967 spelte Paul Butterfield Blues Band (med full blåseseksjon) ein ni minuttar lang versjon av songen. Ei anna konsertutgåve, med ein lang gitarsolo, vart spelt inn av Albert King i Fillmore Auditorium i 1968. I 1969 spelte Charles Brown ein oppdatert versjon av «Driftin' Blues». Eric Clapton gjorde fleire versjonar av songen, mellom anna for konsertalbumet *E. C. Was Here* i 1975 og som ein akustisk song (som «Driftin'») for *From the Cradle* i 1994.

Lovord
------

Songen vart innlemma i Blues Hall of Fame i 1989 i kategorien «Classics of Blues Recordings» og vart med på lista til Rock and Roll Hall of Fame over dei 500 songane som forma Rock and Roll".

Kjelder
-------

* *Denne artikkelen bygger på «Driftin' Blues» frå Wikipedia på engelsk, den 14. mars 2011.*
	+ *Wikipedia på engelsk oppgav desse kjeldene:*
* Herzhaft, Gerard (1992). *Encyclopedia of the Blues*. University of Arkansas Press. ISBN 1-55728-252-8.
* Hannusch, Jeff (1992). *Driftin' Blues: The Best of Charles Brown (liner notes)*. Aladdin CDP-7-97989-2.
* Cogdell Dje Dje, Jacqueline; Meadows, Eddie S. (1998). *California Soul: Music of African Americans in the West*. University of California Press. ISBN 9780520206281.
* Whitburn, Joel (1988). *Top R&B Singles 1942-1988*. Records Research, Inc. ISBN 0-89820-068-7.
* Charles, Ray; Ritz, David (2003). *Brother Ray: Ray Charles' Own Story*. Da Capo Press. ISBN 9780306813351.
* Danchin, Sebastian (2001). *Earl Hooker: Blues Master*. University of Mississippi Press. ISBN 9781578063079.

1. ↑  Herzhaft 1992, s. 445.
2. 1 2 3 4 5  Hannusch 1992, s. 3-4.
3. ↑  Cogdell Dje Dje 1998, s. 225.
4. ↑  Whitburn 1988, s. 299.
5. ↑  Charles 2003
6. ↑  Whitburn 1988, s. 26.
7. ↑  Danchin 2001, s. 298.
8. ↑  «1989 Blues Hall of Fame Inductees». The Blues Foundation. Henta 15. mars 2011. [*daud lenkje*]
9. ↑  «500 Songs that Shaped Rock and Roll». Rock and Roll Hall of Fame. 2004. Arkivert frå originalen 8. juni 2007. Henta 15. mars 2011.